ུར་བ་
སྩལ་དུ་གསོལ། ཞེས་གསོལ་བ་བཏབ་པ་དང༌། རྣམ་པར་སྣང་མཛད་ཀྱི་བསྙེན་སྒྲུབ་བྱ་བ་དང༌།
ས་བཟུང་བའི་སྐབས་སུ། རྣམ་པར་སྣང་མཛད་ཀྱི་མངོན་རྟོགས་བསྒོམས་ནས། རང་ཉིད་རྣམ་
པར་སྣང་མཛད་ཀྱི་ང་རྒྱལ་འཛིན་པ་ལ་མི་བསྐྱོད་པ་ལ་སོགས་པའི་ང་རྒྱལ་འཛིན་པའི་སློབ་
མས། དཀྱིལ་འཁོར་སྤྲུལ་བཤད་བྱ་བར་གསོལ་བ་དང༌། རྡོ་རྗེ་འཁོར་ལོའི་སྐུ་འདི་ཡིས། །ལུས་
གསུམ་ལས་སྐྱེས་དགས་པར་བྱ། །ཞེས་པ་དང༌། སྟ་གོན་གྱི་ཚེ། རང་ཉིད་རྣམ་པར་སྣང་མཛད་
ཡབ་ཡུམ་དུ་བསྐྱེད་དེ། རང་གི་ཐུགས་ཀའི་ཧཱུཾ། དཔྲལ་བའི་ༀ་ལས་འདོ་ཟེར་འཕྲོས་ནས།
འོག་མིན་ནས་རྣམ་པར་སྣང་མཛད་འཁོར་བཅས་སྤྱན་དྲངས་པ་དང༌། འོག་མིན་ནས་ཡེ་ཤེས་
ཀྱི་བུམ་པ་རྣམ་སྣང་ཡབ་ཡུམ་དང་བཅས་ལ་སྤྱན་དྲང་བ་དང༌། དངོས་གཞིའི་ཐིག་འདེབས་
པའི་ཚེ། ཕྱོགས་རེ་ལ་ཁྲུ་བཞི་པ་ལ་སོགས་པའི་ལས་ཐིག་གདབ་པ་དང༌། རྩིག་པ་ནང་ནས་
རིམ་པ་བཞིན། དཀར་པོ། ལྗང་གུ། དམར་པོ། སེར་པོ། སྔོན་པོ་དང༌། ཁྱད་པར་ཤར་སྔོ། ལྷོ་
སེར། ནུབ་དམར། བྱང་ལྗང་བ། དབུས་སུ་འཁོར་ལོའི་ཕྲེང་བས་བསྐོར་བའི་དཀྱིལ་འཁོར་དང༌།
དེའི་དབུས་སུ་རྣམ་པར་སྣང་མཛད་ཡབ་ཡུམ་དང༌། ཤར་ལ་སོགས་པར་མི་བསྐྱོད་པ་ལ་
སོགས་པ་བྲི་བའམ། དགོད་པ་དང༌། འཇུག་པའི་ཚེ་བདག་ལ་དཔལ་རྣམ་པར་སྣང་མཛད་
དབབ་པར་མཛད་དུ་གསོལ། ཞེས་པས་དབབ་པ་དང་། དབུས་སུ་གཟུགས་ཕུང་རྣམ་པར་སྣང་
མཛད། དེ་ནས་རྣམ་ཤེས་མི་བསྐྱོད་པ། ཞེས་སོགས་ལྷའི་དཀྱིལ་འཁོར་བསྟན་པ་དང་། རྗེས་
གནང་གི་ཚེ། ཁྱད་པར་སློབ་མ་རྣམ་པར་སྣང་མཛད་ཡབ་ཡུམ་དུ་བསྐྱེད་ནས། བླ་མ་རྣམ་སྣང་
-516-

སྔགས་ལ་འཇུག་པའི་སྒོ་ལས། གསང་བ་འདུས་པའི་མངོན་དཀྱིལ་གྱི་རིམ་པ་བཞུགས། ༥༠༽
པ་དང་།
གི་ཐུགས་ཀ་ནས། སློབ་མའི་སྙིང་ཁར་ཞུགས་ནས། སྙིང་ཁའི་ༀ་གྱི་མཐར་གཡས་སྐོར་དུ་
འཁོར་བར་བསམ་ཞིང༌། ༀ་ཨཱཿཧཱུཾ། ཞེས་པ་དང༌། ཨོཾ་ཨཱཿཛཾ་ན་ཛིཀ་ཧཱུཾ། ཞེས་བརྗོད་དུ་གཞུག་
མཐར་རང་ཉིད་རྣམ་སྣང་ཡབ་ཡུམ་དུ་གསལ་བས་སེམས་ཅན་ལ་དབང་བསྐུར་བར་
བྱའོ། །གསང་འདུས་སྐུའི་སྐྱིལ་འཁོར་གྱི་ལེའུ་སྟེ། ལྔ་པའོ།། །།
ད་ནི་དེ་ཉིད་རྣམ་པར་ངེས་པ་བཤད་པར་བྱ་སྟེ། དེ་ལྟར་ཡང་རྩ་རྒྱུད་ལས། དེ་ནས་སྐུ་ཡི
དཀྱིལ་འཁོར་མཆོག། ཐུགས་ཀྱི་དཀྱིལ་འཁོར་རབ་འདྲ་བ། །དཀྱིལ་འཁོར་རྣམས་ནི་ཀུན་གྱི་
མཆོག། ལེགས་པར་རབ་ཏུ་བཤད་པར་བྱ། །ཁྲུ་ནི་བཅུ་དྲུག་ཚད་དུ་བྱ། །གྲུ་བཞི་ལྷམ་པ་རབ་
ཏུ་མཛེས། །སངས་རྒྱས་ཀུན་གྱི་དཀྱིལ་འཁོར་ཏེ། །སྐུ་ཡི་དཀྱིལ་འཁོར་རབ་ཏུ་གནས། །དེ་ཡི་
ནང་དུ་འཁོར་ལོ་ནི། །རྡོ་རྗེའི་ཆོགས་བྲི་བར་བྱ། །སྔགས་རྣམས་ཀུན་གྱི་གསང་བ་མཆོག།
ཕྱག་རྒྱ་རྡོ་རྗེའི་གནས་སུ་བྱ། །དབུས་སུ་རྣམ་པར་སྣང་མཛད་གནས། །མི་བསྐྱོད་པ་ལ་སོགས་
པའང་བྲི། །སྐུ་དང་གསུང་ཐུགས་རྡོ་རྗེ་མཆོག། གྲྭ་རྣམས་ཀུན་ཏུ་འགོད་པར་བྱ། །སྟོབས་ཆེན་
ཕ་རོལ་གནོན་པ་ཡི། །ཁྲོ་བོ་རྣམས་ཀྱང་སྒོར་བྲིའོ། །རྡོ་རྗེ་གསང་བ་རབ་བསྒོམས་པས། །
མཆོད་པ་སྔགས་ཤེས་པ་ཡིས་བྱ། །འདི་ནི་སྔགས་རྣམས་ཐམས་ཅད་ཀྱི། །དམ་ཚིག་ཤིན་ཏུ་
འདའ་དཀའ་བའོ། །བཤང་དང་གཅི་བ་ལ་སོགས་པ། །བྱེ་བྲག་ཏུ་ནི་ངེས་པར་དབུལ། །འདི་ནི་
སྔགས་རྣམས་ཐམས་ཅད་ཀྱི། །སྐུ་ཡི་རྡོ་རྗེ་ལྷ་དམ་ཚིག། དེ་བཞིན་གཤེགས་པ་ཐམས་ཅད་ཀྱི། །
སྐུའི་དཀྱིལ་འཁོར་རོ། །ཞེས་གསུངས་སོ། །དེའི་དོན་རྣམ་པར་ངེས་པ་ནི་རྒྱུད་བཤད་པ་ཉིད་
ལས་ཤེས་པར་བྱའོ། །སྐུའི་དཀྱིལ་འཁོར་གྱི་ཆོ་ག་རྣམ་པར་ངེས་པའི་ལེའུ་སྟེ། དྲུག་པའོ།། །།
གསང་འདུས་གསུང་རྡོ་རྗེའི་དཀྱིལ་འཁོར་གྱི་ཆོག་ནི། ཐུགས་ཀྱི་དཀྱིལ་འཁོར་དང་
འདྲ་བ་ལ། དང་པོར་གསང་བ་འདུས་པ་གསུང་རྡོ་རྗེའི་དཀྱིལ་འཁོར་དུ་དབང་བསྐུར་བ་སྩལ་
དུ་གསོལ། ཞེས་གསོལ་བ་གདབ་པ་དང་། འོད་དཔག་མེད་ཀྱི་བསྙེན་སྒྲུབ་བྱ་བ་དང་། ས་
-517-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
བཟུང་བའི་སྐབས་སུ་འོད་དཔག་མེད་ཀྱི་མངོན་རྟོགས་བསྒོམས་ནས། རང་ཉིད་འོད་དཔག་
མེད་ཀྱི་ང་རྒྱལ་འཛིན་པ་ལ། རྣམ་པར་སྣང་མཛད་ལ་སོགས་པའི་ང་རྒྱལ་འཛིན་པའི་སློབ་
མས། དཀྱིལ་འཁོར་སྤྲུལ་བཤད་བྱ་བར་གསོལ་བ་དང་། པད་མ་འཁོར་ལོའི་སྐུ་འདི་ཡིས། །
ལུས་གསུམ་ལས་སྐྱེས་དགས་པར་བྱ། །ཞེས་པ་དང༌། སྟ་གོན་གྱི་ཚེ་རང་ཉིད་འོད་དཔག་མེད་
ཡབ་ཡུམ་དུ་བསྐྱེད་དེ། རང་གི་ཐུགས་ཀའི་ཧཱུཾ་དང༌། མགྲིན་པའི་ཨཱཿལས་འོད་ཟེར་འཕྲོས་པས།
འོག་མིན་ནས། འོད་དཔག་མེད་འཁོར་བཅས་སྤྱན་དྲང་བ་དང༌། འོག་མིན་ནས་ཡེ་ཤེས་ཀྱི་
བུམ་པ་འོད་དཔག་མེད་ཡབ་ཡུམ་དང་བཅས་པ་སྤྱན་དྲང་བ་དང༌། དངོས་གཞིའི་ཐིག་འདེབས་
པའི་ཚེ། ཕྱོགས་རེ་རེ་ལ་ཁྲུ་ལྔ་པ་ལ་སོགས་པའི་ལས་ཐིག་གདབ་པ་དང་། རྩིག་པ་ནང་ནས་
དམར་པོ། ལྗང་གུ། དཀར་པོ། སེར་པོ། སྔོན་པོ་དང་། ཁྱམས་ཤར་དཀར། ལྷོ་སེར། ནུབ་
དམར། བྱང་ལྗང་། དབུས་སུ་པད་མའི་ཕྲེང་བས་བསྐོར་བའི་དཀྱིལ་འཁོར་དང་། དེའི་དབུས་
སུ་འོད་དཔག་མེད་ཡབ་ཡུམ་དང༌། ཤར་ལ་སོགས་པར་རྣམ་པར་སྣང་མཛད་ལ་སོགས་པ་བྲི་
བའམ། དགོད་པ་དང་། འཇུག་པའི་ཚེ། བདག་ལ་གསུང་རྡོ་རྗེ་འོད་དཔག་མེད་དབབ་པར་
མཛད་དུ་གསོལ། ཞེས་པས་དབབ་པ་དང་། དབུས་སུ་འདུ་ཤེས་ཀྱི་ཕུང་པོ་འོད་དཔག་མེད།
དེ་ནས་གཟུགས་ཕུང་རྣམ་པར་སྣང་མཛད། ཅེས་སོགས་ལྷའི་དཀྱིལ་འཁོར་བསྟན་པ་དང༌།
རྗེས་གནང་གི་ཚེ་ཁྱད་པར་སློབ་མ་འོད་དཔག་མེད་ཡབ་ཡུམ་དུ་བསྐྱེད་ནས། བླ་མ་འོད་དཔག་
མེད་ཀྱི་ཐུགས་ཀ་ནས་སློབ་མའི་སྙིང་ཁར་ཞུགས་ནས། སྙིང་ཁའི་ཨཱའི་མཐར་གཡས་སྐོར་དུ་
འཁོར་བར་བསམ་ཞིང༌། ཨོཾ་ཨཱཿཧཱུཾ། ཞེས་པ་དང༌། ༀ་ཨཿཨཱ་རོ་ལི་ཀ་ཧཱུཾ། ཞེས་བརྗོད་དུ་གཞུག་
མཐར་རང་ཉིད་འོད་དཔག་མེད་ཡབ་ཡུམ་དུ་གསལ་བས་སེམས་ཅན་ལ་དབང་
པ་དང༌།
བསྐུར་བར་བྱའོ། །གསང་བ་འདུས་པ་གསུང་རྡོ་རྗེའི་དཀྱིལ་འཁོར་གྱི་ཆོ་གའི་ལེའུ་སྟེ། བདུན་
པའོ།། །།
-518-

སྔགས་ལ་འཇུག་པའི་སྒོ་ལས། གསང་བ་འདུས་པའི་མངོན་དཀྱིལ་གྱི་རིམ་པ་བཞུགས། ༥༠༽
ད་ནི་དེ་ཉིད་རྣམ་པར་ངེས་པ་བཤད་པར་བྱས་ཏེ། དེ་ལྟར་ཡང་རྩ་རྒྱུད་ལས། དེ་ནས་
གསུང་གི་དཀྱིལ་འཁོར་མཆོག། ཐུགས་ཀྱི་དཀྱིལ་འཁོར་རབ་འདྲ་བ། །དཀྱིལ་འཁོར་རྣམས་
ནི་ཀུན་གྱི་མཆོག། ལེགས་པར་རབ་ཏུ་བཤད་པར་བྱ། །ཁྲུ་ནི་ཉི་ཤུའི་ཚད་དུ་བྱ། །གྲུ་བཞི་ལྷམ་
པ་ཆོ་ག་བཞིན། །གྲུ་བཞི་པ་ལ་སྒོ་བཞི་པར། །རྡོ་རྗེ་བསྒོམས་པས་ཐིག་གདབ་བོ། །དེ་དབུས་
འཁོར་ལོ་ཆེན་པོ་ནི། །ཟླུམ་པོར་ཀུན་ཏུ་དྲི་བར་བྱ། །མདོ་རུ་ཕྱག་རྒྱ་ཐམས་ཅད་ནི། །ཆོ་ག་
བཞིན་དུ་བྲི་བར་བྱ། །ཚེ་དཔག་མེད་ཀྱི་ཕྱག་རྒྱ་ཆེ། །དེ་ཡི་དབུས་སུ་བཞག་པར་བྱ། །རྡོ་རྗེ་
གནས་མཆོག་དེ་ཉིད་དུ། །ཐམས་ཅད་ཡོངས་སུ་དགོད་པར་བྱ། །ཡོངས་སུ་གསལ་བར་ཆོ་ག་
བཞིན། །དཀྱིལ་འཁོར་དམ་པ་བྱས་ནས་ནི། །དེ་ནས་གསང་བའི་མཆོད་པ་བྱ། །འོན་ཏེ་རྡོ་རྗེ་
ཅན་དག་མཉེས། །བཤང་གཅི་ཁུ་བའི་དམ་ཚི་གིས། །མཆོད་ན་དངོས་གྲུབ་ཐོབ་པར་འགྱུར། །
འདི་ནི་སངས་རྒྱས་ཐམས་ཅད་ཀྱི། །དམ་ཚིག་ཤིན་ཏུ་འདའ་དཀའ་བའོ། །དེ་བཞིན་ཤེགས་པ་
ཐམས་ཅད་ཀྱི་གསུང་གི་དཀྱིལ་འཁོར་རོ་ཞེས་གསུངས་སོ། །དེའི་དོན་རྣམ་པར་ངེས་པ་ནི།
རྒྱུད་བཤད་པ་ཉིད་ལས་ཤེས་པར་བྱའོ། །གསུང་གི་དཀྱིལ་འཁོར་གི་ཆོ་ག་རྣམ་པར་ངེས་པའི་
ལེའུ་སྟེ། བརྒྱད་པའོ། །།
གསང་འདུས་ཡོན་ཏན་རྡོ་རྗེའི་དཀྱིལ་འཁོར་གི་ཆོ་ག་ནི། ཐུགས་ཀྱི་དཀྱིལ་འཁོར་འདྲ་
བ་ལ། དང་པོར་གསང་བ་འདུས་པ་ཡོན་ཏན་རྡོ་རྗེའི་དཀྱིལ་འཁོར་དུ་དབང་བསྐུར་བ་སྩལ་དུ་
གསོལ། ཞེས་གསོལ་བ་གདབ་པ་དང་། ཡོན་ཏན་རྡོ་རྗེའི་བསྙེན་སྒྲུབ་བྱ་བ་དང་། ས་བཟུང་
བའི་སྐབས་སུ་ཡོན་ཏན་རྡོ་རྗེའི་མངོན་རྟོགས་བསྒོམས་ནས། རང་ཉིད་ཡོན་ཏན་རྡོ་རྗེའི་ང་
རྒྱལ་འཛིན་པ་ལ་རྣམ་སྣང་ལ་སོགས་པའི་ང་རྒྱལ་འཛིན་པའི་སློབ་མས་དཀྱིལ་འཁོར་སྤྲུལ
བཤད་བྱ་བར་གསོལ་བ་དང་། ཡོན་ཏན་འཁོར་ལོའི་སྐུ་འདི་ཡིས། །ལུས་གསུམ་ལས་སྐྱེས་
དགས་པར་བྱ། །ཞེས་པ་དང༌། སྟ་གོན་གྱི་ཚེ་རང་ཉིད་ཡོན་ཏན་རྡོ་རྗེ་ཡབ་ཡུམ་དུ་བསྐྱེད་དེ།
-519-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
རང་གི་ཐུགས་ཀའི་ཧཱུཾ་དང་། ལྟེ་བའི་སྭཱ་ལས་འོད་ཟེར་འཕྲོས་པས་འོག་མིན་ནས་ཡོན་ཏན་རྡོ་
རྗེ་འཁོར་བཅས་སྤྱན་དྲང་བ་དང༌། འོག་མིན་ནས་ཡེ་ཤེས་ཀྱི་བུམ་པ་ཡོན་ཏན་རྡོ་རྗེ་ཡབ་ཡུམ་
དང་བཅས་པ་སྤྱན་དྲང་བ་དང་། དངོས་གཞིའི་ཐིག་འདེབས་པའི་ཚེ་ཕྱོགས་རེ་རེ་ལ་ཁྲུ་ལྔ་པ་
ལ་སོགས་པའི་ལས་ཐིག་གདབ་པ་དང༌། རྩིག་པ་ནང་ནས་རིམ་པ་བཞིན། སེར་པོ། སྔོན་པོ།
ལྗང་གུ། དམར་པོ། དཀར་པོ་དང༌། ཁྱམས་ཤར་དཀར། ལྷོ་སྔོ། ནུབ་དམར། བྱང་ལྗང༌། དབུས་
སུ་རིན་པོ་ཆེའི་ཕྲེང་བས་བསྐོར་བའི་དཀྱིལ་འཁོར་དང༌། དེའི་དབུས་སུ་ཡོན་ཏན་རྡོ་རྗེ་ཡབ་
ཡུམ་དང་། ཤར་ལ་སོགས་པར་རྣམ་པར་སྣང་མཛད་ལ་སོགས་པ་བྲི་བའམ། དགོད་པ་དང༌།
འཇུག་པའི་ཚེ། བདག་ལ་དཔལ་ཡོན་ཏན་རྡོ་རྗེ་དབབ་པར་མཛད་དུ་གསོལ། ཞེས་པས་
དབབ་པ་དང༌། དབུས་སུ་ཚོར་ཕུང་རིན་ཆེན་འབྱུང་ལྡན་དེ་ནས་གཟུགས་ཕུང་རྣམ་པར་སྣང་
མཛད། ཅེས་སོགས་ལྷའི་དཀྱིལ་འཁོར་བསྟན་པ་དང༌། རྗེས་གནང་གི་ཚེ། ཁྱད་པར་སློབ་མ་
ཡོན་ཏན་རྡོ་རྗེ་ཡབ་ཡུམ་དུ་བསྐྱེད་ནས། བླ་མ་ཡོན་ཏན་རྡོ་རྗེའི་ཐུགས་ཀ་ནས་སློབ་མའི་སྙིང་
ཁར་ཞུགས་ནས། སྙིང་ཁའི་སྭའི་མཐར་གཡས་སྐོར་དུ་འཁོར་བར་བསམ་ཞིང་། ༀ་ཨཱཿཧཱུྃ།
ཞེས་པ་དང༌། ༀ་ཨཱཿརཏྣ་དྷྲྀཀ་ཧཱུཾ། ཞེས་བརྗོད་དུ་གཞུག་པ་དང༌། མཐར་རང་ཉིད་ཡོན་ཏན་རྡོ་
རྗེ་ཡབ་ཡུམ་དུ་གསལ་བས་སེམས་ཅན་ལ་དབང་བསྐུར་བར་བྱའོ། །གསང་འདུས་ཡོན་ཏན་
རྡོ་རྗེའི་དཀྱིལ་འཁོར་གྱི་ཆོ་གའི་ལེའུ་སྟེ། དགུ་པའོ།། །།
ད་ནི་དེ་ཉིད་རྣམ་པར་ངེས་པ་བཤད་པར་བྱ་སྟེ། དེ་ལྟར་ཡང་རྒྱུད་འདི་ཉིད་ལས། དེ་ནས་
བཅོམ་ལྡན་འདས་ཕྱག་ན་རྡོ་རྗེ་དེ་བཞིན་གཤེགས་པ་ཀུན་ནས་སྤྲིན་གྱི་ཚོགས་རྡོ་རྗེ་ཞེས་བྱ་
བའི་ཏི་ངེ་འཛིན་ལ་སྙོམས་པར་ཞུགས་ནས། རབ་ཏུ་གསང་བའི་དཀྱིལ་འཁོར་གསང་བ་འདི་
ཉིད་ཀྱི་སྐུ་དང༌། གསུང་དང༌། ཐུགས་རྡོ་རྗེ་ལས་ཕྱུང་ངོ༌། །རྡོ་རྗེ་འཛིན་མཆོག་གང་ཡིན་པའི། །
གཟུགས་ནི་དབུས་སུ་ལེགས་བྲིས་པ། །དེ་ཡི་དཀྱིལ་འཁོར་གནས་སུ་འགྱུར། །སྐུ་གསུང་
-520-

སྔགས་ལ་འཇུག་པའི་སྒོ་ལས། གསང་བ་འདུས་པའི་མངོན་དཀྱིལ་གྱི་རིམ་པ་བཞུགས། ༥༠༽
ཐུགས་ཀྱི་གསང་ལས་བྱུང༌། །འདི་ནི་དེ་བཞིན་གཤེགས་པ་ཐམས་ཅད་ཀྱི་སྐུ་དང༌། གསུང་དང༌།
ཐུགས་རྡོ་རྗེའི་གནས་ཡེ་ཤེས་གསང་བ་ཡིན་ཏེ། རབ་ཏུ་གསང་བའོ་ཞེས་གསུངས་སོ། །ཡོན་
ཏན་རྡོ་རྗེའི་དཀྱིལ་འཁོར་གྱི་ཆོ་ག་དེ་ཉིད་རྣམ་པར་ངེས་པའི་ལེའུ་སྟེ། བཅུ་པའོ།། །།
གསང་བ་འདུས་པ་ལས་ཀྱི་རྡོ་རྗེའི་དཀྱིལ་འཁོར་གྱི་ཆོག་ནི། ཐུགས་ཀྱི་དཀྱིལ་འཁོར་
དང་འདྲ་བ་ལ། དང་པོར། གསང་བ་འདུས་པ་ལས་ཀྱི་རྡོ་རྗེའི་དཀྱིལ་འཁོར་དུ་དབང་བསྐུར་
བ་སྩལ་དུ་གསོལ། ཞེས་གསོལ་བ་གདབ་པ་དང་། ལས་ཀྱི་རྡོ་རྗེའི་བསྙེན་སྒྲུབ་བྱ་བ་དང༌།
ས་བཟུང་བའི་སྐབས་སུ་ལས་ཀྱི་རྡོ་རྗེའི་མངོན་རྟོགས་བསྒོམས་ནས་རང་ཉིད་ལས་ཀྱི་རྡོ་རྗེའི་
ང་རྒྱལ་འཛིན་པ་ལ་རྣམ་སྣང་ལ་སོགས་པའི་ང་རྒྱལ་འཛིན་པའི་སློབ་མས། དཀྱིལ་འཁོར་
སྤྲུལ་བཤད་བྱ་བར་གསོལ་བ་དང༌། ལས་ཀྱི་འཁོར་ལོའི་སྐུ་འདི་ཡིས། །ལུས་གསུམ་ལས་
སྐྱེས་དགས་པར་བྱ། །ཞེས་པ་དང༌། སྟ་གོན་གྱི་ཚེ། རང་ཉིད་ལས་ཀྱི་རྡོ་རྗེ་ཡབ་ཡུམ་དུ་བསྐྱེད་
དེ། རང་གི་ཐུགས་ཀའི་ཧཱུཾ་དང༌། གསང་བའི་ཧཱ་ལས་འོད་ཟེར་སྤྲོས་པས། འོག་མིན་ནས་ལས་
ཀྱི་རྡོ་རྗེ་འཁོར་དང་བཅས་པ་རྣམས་སྤྱན་དྲང་བ་དང་། འོག་མིན་ནས་ཡེ་ཤེས་ཀྱི་བུམ་པ་ལས་
ཀྱི་རྡོ་རྗེ་ཡབ་ཡུམ་དང་བཅས་པ་སྤྱན་དྲང་བ་དང༌། དངོས་གཞིའི་ཐིག་འདེབས་པའི་ཚེ།
ཕྱོགས་རེ་རེ་ལ་ཁྲུ་གསུམ་ལ་སོགས་པ་ཇི་རིགས་པའི་ལས་ཐིག་གདབ་པ་དང༌།
ནང་ནས་རིམ་པ་བཞིན་དུ་ལྗང་ཁུ། སྔོན་པོ། དམར་པོ། སེར་པོ། དཀར་པོ་དང༌། ཁྱམས་ཤར་
དཀར། ལྷོ་སེར། ནུབ་དམར། བྱང་སྔོ་བ། དབུས་སུ་རལ་གྲིའམ། སྣ་ཚོགས་རྡོ་རྗེ་ཕྲེང་བས་
བསྐོར་བའི་དཀྱིལ་འཁོར་དང༌། དེའི་དབུས་སུ་ལས་ཀྱི་རྡོ་རྗེ་ཡབ་ཡུམ་དང༌། ཤར་ལ་སོགས་
པར་རྣམ་སྣང་ལ་སོགས་པ་བྲི་བའམ། དགོད་པར་བྱ་བ་དང་། འཇུག་པའི་ཚེ། བདག་ལ་